CELEX: 62012CN0617
Language: et
Date: 2012-12-18 00:00:00
Title: Kohtuasi C-617/12: Eelotsusetaotlus, mille on esitanud High Court of Justice (Chancery Division) Patents Court (Ühendkuningriik) 18. detsembril 2012 — Astrazeneca AB versus Comptroller-General of Patents

23.3.2013   
            
            
               ET
            
            
               Euroopa Liidu Teataja
            
            
               C 86/10
            
         Eelotsusetaotlus, mille on esitanud High Court of Justice (Chancery Division) Patents Court (Ühendkuningriik) 18. detsembril 2012 — Astrazeneca AB versus Comptroller-General of Patents
   (Kohtuasi C-617/12)
   2013/C 86/15
   Kohtumenetluse keel: inglise
   
      Eelotsusetaotluse esitanud kohus
   
   High Court of Justice (Chancery Division) Patents Court
   
      Põhikohtuasja pooled
   
   
      Hageja: Astrazeneca AB
   
      Kostja: Comptroller-General of Patents
   
      Eelotsuse küsimused
   
   
               1.
            
            
               Kas Šveitsi müügiluba, mis ei ole antud direktiivis 2001/83/EÜ (1) sätestatud haldusliku loaandmise korra kohaselt, kuid mida Liechtenstein on automaatselt tunnustanud, saab olla „esmane müügiluba” määruse (EÜ) nr 469/2009 (2) artikli 13 lõike 1 tähenduses?
            
         
               2.
            
            
               Kas vastust esimesele küsimusele muudab see, kui:
               
                           a)
                        
                        
                           Euroopa Ravimiamet asus seisukohale, et kliiniline andmestik, mille põhjal Šveitsi asutus müügiloa andis, ei vasta määruse (EÜ) nr 726/2004 (3) kohaselt müügiloa andmise tingimustele; ja/või
                        
                     
                           b)
                        
                        
                           Šveitsi müügiloa kehtivus peatati pärast müügiloa andmist ning ennistati alles pärast lisaandmete esitamist?
                        
                     
         
               3.
            
            
               Kui määruse (EÜ) nr 469/2009 artikli 13 lõige 1 viitab üksnes niisugustele müügilubadele, mis on antud direktiivis 2001/83/EÜ sätestatud haldusliku loaandmise korra kohaselt, siis kas see, et ravimit turustati Euroopa majanduspiirkonnas esmakordselt Šveitsi müügiloa alusel, mida Liechtenstein oli automaatselt tunnustanud ja mis ei olnud antud direktiivi 2001/83/EÜ kohaselt, tähendab, et kõnealuse ravimi suhtes ei saa välja anda täiendava kaitse tunnistust vastavalt määruse (EÜ) nr 469/2009 artiklile 2?
            
         
      (1)  Euroopa Parlamendi ja nõukogu 6. novembri 2001. aasta direktiiv 2001/83/EÜ inimtervishoius kasutatavaid ravimeid käsitlevate ühenduse eeskirjade kohta (EÜT L 311, lk 67; ELT eriväljaanne 13/27, lk 69)
   
      (2)  Euroopa Parlamendi ja nõukogu 6. mai 2009. aasta määrus (EÜ) nr 469/2009 ravimite täiendava kaitse tunnistuse kohta (ELT L 152, lk 1)
   
      (3)  Euroopa Parlamendi ja nõukogu 31. märtsi 2004. aasta määrus (EÜ) nr 726/2004 milles sätestatakse ühenduse kord inim- ja veterinaarravimite lubade andmise ja järelevalve kohta ning millega asutatakse Euroopa ravimiamet (ELT L 136, lk 1; ELT eriväljaanne 13/34, lk 229)